**projektas**

**reg. Nr. T-90**

**2.15. darbotvarkės klausimas**

**Pasvalio rajono savivaldybės taryba**

**Sprendimas**

**Dėl** algimanto mataičio išrinkimo **UŽDAROSIOS AKCINĖS BENDROVĖS „PASVALIO vandenys“ DIREKTORIUMI**

2020 m. balandžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos darbo kodekso 101 straipsnio 1 dalimi, 102 straipsniu, Lietuvos Respublikos akcinių bendrovių įstatymo 20 straipsnio 1 dalies 3 punktu, 37 straipsnio 2, 3, 4 ir 6 dalimis, 371 straipsnio 1 dalimi, Lietuvos Respublikos korupcijos prevencijos įstatymo 9 straipsniu, uždarosios akcinės bendrovės „Pasvalio vandenys“ įstatų, patvirtintų Pasvalio rajono savivaldybės tarybos 2019 m. rugpjūčio 21 d. sprendimu Nr. T1-159 „Dėl uždarosios akcinės bendrovės „Pasvalio vandenys“ įstatų patvirtinimo“, 12 ir 13 punktais, Konkursų į Pasvalio rajono savivaldybės kontroliuojamų bendrovių vadovų pareigas organizavimo ir vykdymo tvarkos aprašo, patvirtinto Pasvalio rajono savivaldybės tarybos 2019 m. lapkričio 27 d. sprendimu Nr. T1-228 „Dėl Konkursų į Pasvalio rajono savivaldybės kontroliuojamų bendrovių vadovų pareigas organizavimo ir vykdymo tvarkos aprašo patvirtinimo“, 34, 36, 39-41 punktais, Pasvalio rajono savivaldybės kontroliuojamų uždarųjų akcinių bendrovių vadovų darbo užmokesčio nustatymo tvarkos aprašo, patvirtinto Pasvalio rajono savivaldybės tarybos 2017 m. gruodžio 20 d. sprendimu Nr. T1-268 „Dėl Pasvalio rajono savivaldybės kontroliuojamų uždarųjų akcinių bendrovių vadovų darbo užmokesčio“, 9 punktu, atsižvelgdama į viešo konkurso uždarosios akcinės bendrovės „Pasvalio vandenys“ vadovo pareigoms eiti komisijos, sudarytos Pasvalio rajono savivaldybės mero 2020 m. sausio 27 d. potvarkiu Nr. MV-13 „Dėl viešo konkurso uždarosios akcinės bendrovės „Pasvalio vandenys“ vadovo pareigoms eiti komisijos sudarymo“ (su visais aktualiais pakeitimais), sprendimą (Pretendentų į Pasvalio rajono savivaldybės kontroliuojamos bendrovės vadovo pareigas konkurso 2020 m. vasario 4 d. protokolas Nr. APK-3), į Lietuvos Respublikos specialiųjų tyrimų tarnybos 2020 m. vasario 20 d. raštą Nr. 4-01-1421 „Dėl informacijos apie Algimantą Mataitį pateikimo“ bei į Algimanto Mataičio 2020 m. vasario 5 d. prašymą Nr. ARS-J-237 „Dėl skyrimo į pareigas“, Pasvalio rajono savivaldybės taryba nusprendžia:

1. Išrinkti Algimantą Mataitį uždarosios akcinės bendrovės „Pasvalio vandenys“ direktoriumi **nuo 2020 m. gegužės 4 d.** 5 metų kadencijai.
2. Pavesti Algimantui Mataičiui atlikti uždarosios akcinės bendrovės „Pasvalio vandenys“ direktoriaus pareigas, nustatytas uždarosios akcinės bendrovės „Pasvalio vandenys“ direktoriaus pareiginiuose nuostatuose, patvirtintuose Pasvalio rajono savivaldybės tarybos 2019 m. spalio 23 d. sprendimu Nr. T1-200 „Dėl uždarosios akcinės bendrovės „Pasvalio vandenys“ direktoriaus (1120 48) pareiginių nuostatų patvirtinimo“.

3. Nustatyti uždarosios akcinės bendrovės „Pasvalio vandenys“ direktoriui Algimantui Mataičiui mėnesinės algos pastoviosios dalies koeficientą – **15,00**(pareiginės algos baziniais dydžiais).

4. Įgalioti Pasvalio rajono savivaldybės administracijos direktorių Povilą Balčiūną:

4.1. sudaryti ir pasirašyti su Algimantu Mataičiu darbo sutartį;

4.2. apie Algimanto Mataičio išrinkimą uždarosios akcinės bendrovės „Pasvalio vandenys“ direktoriumi ne vėliau kaip per 5 dienas pranešti juridinių asmenų registro tvarkytojui.

Šis sprendimas **per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.**

Savivaldybės meras

Parengta

Pagal Administracijos direktoriaus 2020-04-16 žodinį nurodymą

Pasvalio rajono savivaldybės tarybai

**AIŠKINAMASIS RAŠTAS**

**Dėl** algimanto mataičio IŠRINKIMO **UŽDAROSIOS AKCINĖS BENDROVĖS „PASVALIO vandenys“ DIREKTORIUMI**

**2020-04-17**

Pasvalys

**1. Problemos esmė**

Lietuvos Respublikos akcinių bendrovių įstatymo (toliau – Įstatymas) 20 straipsnio 1 dalies 3 punkte nustatyta visuotinio akcininkų susirinkimo išimtinė teisė rinkti stebėtojų tarybos narius, jeigu stebėtojų taryba nesudaroma, – valdybos narius, o jeigu nesudaroma nei stebėtojų taryba, nei valdyba, – bendrovės vadovą. Įstatymo 37 straipsnio 2, 3, 4 ir 6 dalyse nurodyta, kad:

* bendrovės vadovu turi būti fizinis asmuo, kurį atitinkamais atvejais (kai nesudaroma nei valdyba, nei stebėtojų taryba) renka, nustato jo atlygį visuotinis akcininkų susirinkimas;
* su bendrovės vadovu sudaroma darbo sutartis, kurią bendrovės vardu pasirašo valdybos pirmininkas ar kitas valdybos įgaliotas narys (jei valdyba nesudaroma – stebėtojų tarybos pirmininkas ar kitas stebėtojų tarybos įgaliotas narys, o jei nesudaroma ir stebėtojų taryba – visuotinio akcininkų susirinkimo įgaliotas asmuo);
* apie bendrovės vadovo išrinkimą bendrovės vadovą išrinkusio bendrovės organo įgaliotas asmuo ne vėliau kaip per 5 dienas privalo pranešti juridinių asmenų registro tvarkytojui.

Atsižvelgiant į tai, kad uždarosios akcinės bendrovės „Pasvalio vandenys“ vienintelė akcininkė yra Pasvalio rajono savivaldybė, tai Pasvalio rajono savivaldybės (toliau – Savivaldybė) tarybos sprendimai yra prilyginami visuotinio akcininkų susirinkimo sprendimams.

Įstatymo 371 straipsnio 1 dalyje nustatyta, kad akcinių bendrovių ir uždarųjų akcinių bendrovių, kurių akcijos ar dalis akcijų, suteikiančios daugiau kaip 1/2 visų balsų šios bendrovės visuotiniame akcininkų susirinkime, priklauso valstybei ar savivaldybei nuosavybės teise, vadovas priimamas į darbą 5 metų kadencijai. Tas pats asmuo tos pačios grupės vadovu gali būti renkamas ne daugiau kaip dvi kadencijas iš eilės. Ši įstatymo nuostata įtvirtinta Lietuvos Respublikos akcinių bendrovių įstatymo Nr. VIII-1835 papildymo 371 straipsniu įstatymu (įsigaliojo nuo 2018 m. sausio 1 d.) (toliau – Įstatymo pakeitimo įstatymas). Įstatymo pakeitimo įstatyme nustatyta, kad tais atvejais, kai vadovas į šias (vadovo) pareigas buvo paskirtas terminuotai ir iki Įstatymo pakeitimo įstatymo įsigaliojimo (2018-01-01) eina pareigas daugiau negu 10 metų, tai vadovas eina pareigas iki terminuotos darbo sutarties pabaigos, o šiam terminui suėjus, vadovas atšaukiamas iš pareigų. Įstatymo pakeitimo įstatymo aiškinamajame rašte nurodytas šio teisės akto tikslas – nustatyti, kad tas pats asmuo gali vadovauti tai pačiai bendrovei ne daugiau kaip dvi kadencijas iš eilės (10 metų).

Lietuvos Respublikos darbo kodekso 41 straipsnio 3 dalyje nustatyta, kad darbuotojui parinkti į vadovaujančiųjų darbuotojų pareigas gali būti rengiamas konkursas. Kandidatui atrinkti ir patikrinti taikoma konkurso forma reiškia, kad be kita ko, yra apibrėžti kandidato reikalavimai, kad atranka vykdoma pagal iš anksto nustatytas procedūrines taisykles (paskelbimo, dokumentų rinkimo, vertinimo ir pan.). Konkurso sąlygos turi būti nustatytos kompetentingos institucijos. Šiuo atveju, viešo konkurso uždarosios akcinės bendrovės „Pasvalio vandenys“ vadovo pareigoms eiti sąlygos, t. y. konkurso organizavimas ir jo vykdymas, nustatytos Konkursų į Pasvalio rajono savivaldybės kontroliuojamų bendrovių vadovų pareigas organizavimo ir vykdymo tvarkos apraše, patvirtintame Savivaldybės tarybos 2019 m. lapkričio 27 d. sprendimu Nr. T1-228 „Dėl Konkursų į Pasvalio rajono savivaldybės kontroliuojamų bendrovių vadovų pareigas organizavimo ir vykdymo tvarkos aprašo patvirtinimo“ (toliau – Aprašas). Konkurso organizavimas apima: konkurso paskelbimą; dokumentų pateikimą ir priėmimą; konkurso komisijos sudarymą; pretendentų atranką (Aprašo 4 p.). Konkurso rezultatai ir komisijos sprendimas įforminami protokolu (Aprašo 34 p.). Konkursą laimėjęs pretendentas priimamas į pareigas (Aprašo 36 p.). Savivaldybės meras ne vėliau kaip per 2 darbo dienas nuo konkurso pabaigos Lietuvos Respublikos korupcijos prevencijos įstatymo 9 straipsnio nustatyta tvarka kreipiasi į Lietuvos Respublikos specialiųjų tyrimų tarnybą dėl informacijos apie konkursą laimėjusį pretendentą (Aprašo 39 p.). Į pareigas asmuo gali būti paskirtas tik gavus ir įvertinus Lietuvos Respublikos specialiųjų tyrimų tarnybos pateiktą informaciją (Aprašo 40 p.). Savivaldybės kontroliuojamos bendrovėsvadovas pradeda eiti pareigas nuo sprendime dėl jo paskyrimo nurodytos dienos (Aprašo 41 p.). Tas pats asmuo tos pačios Savivaldybės kontroliuojamos bendrovės vadovu gali būti skiriamas ne daugiau kaip dvi kadencijas iš eilės. Pasibaigus pirmajai kadencijai, Savivaldybės kontroliuojamos bendrovės vadovas Savivaldybės tarybos sprendimu gali būti skiriamas antrajai 5 metų kadencijai, atsižvelgiant į tai, ar vadovo pirmosios kadencijos laikotarpiu Savivaldybės kontroliuojama bendrovė pasiekė visus jai nustatytus veiklos užduočių tikslus. Savivaldybės kontroliuojamos bendrovės pasiektų veiklos užduočių tikslų atitiktis jai nustatytiems veiklos užduočių tikslams vertinama Savivaldybės tarybos nustatyta tvarka. Pasibaigus antrajai kadencijai, Savivaldybės kontroliuojamos bendrovės vadovas atšaukiamas iš pareigų (Aprašo 42 p.).

Savivaldybės tarybos 2019 m. lapkričio 27 d. sprendimu Nr. T1-231 „Dėl viešo konkurso uždarosios akcinės bendrovės „Pasvalio vandenys“ vadovo pareigoms eiti organizavimo“ nuspręsta skelbti viešą konkursą uždarosios akcinės bendrovės „Pasvalio vandenys“ vadovo pareigoms eiti (toliau – Viešas konkursas). Viešo konkurso skelbimas ir informacija apie Viešą konkursą paskelbti sprendimo 2 punkte nustatytuose šaltiniuose (Valstybės tarnybos departamento prie Lietuvos Respublikos vidaus reikalų ministerijos, Savivaldybės, uždarosios akcinės bendrovės „Pasvalio vandenys“ interneto svetainėse, rajono laikraštyje „Darbas“). Konkurso skelbimo turinys nustatytas Aprašo 8 punkte. Kvalifikaciniai reikalavimai taikomi pretendentams nustatyti Aprašo 9 punkte ir UAB „Pasvalio vandenys“ direktoriaus pareiginiuose nuostatuose, patvirtintuose Savivaldybės tarybos 2019 m. spalio 23 d. sprendimu Nr. T1-200 ,,Dėl uždarosios akcinės bendrovės ,,Pasvalio vandenys“ direktoriaus (1120 48) pareiginių nuostatų patvirtinimo“ (toliau – Pareiginiai nuostatai). Pretendentai dokumentus galėjo teikti per Valstybės tarnybos valdymo informacinę sistemą arba Savivaldybės administracijos Juridiniam ir personalo skyriui, kuris šiuos dokumentus registruoja (Aprašo 13 punktas). Jei pretendentas atitinka keliamus reikalavimus ir jis neigiamai atsakė į pretendento anketos 4–10 klausimus, jam per 5darbo dienas nuo dokumentų priėmimo termino pabaigos išsiunčiamas pranešimas apie konkurso datą, laiką ir vietą (Aprašo 15.2 punktas). Jeigu bent vienam pretendentui išsiunčiamas pranešimas apie dalyvavimą konkurse, ne vėliau kaip prieš 3 darbo dienas iki konkurso Savivaldybės mero potvarkiu sudaroma komisija, kurios nariai, pasirašę pasižadėjimą neatskleisti pretendentų asmens duomenų, ne anksčiau nei 2 darbo dienos iki pretendentų atrankos, turi teisę susipažinti su pretendentų pateiktais dokumentais (Aprašo 16 ir 21 p.). Komisijos, sudarytos Savivaldybės mero 2020 m. sausio 27 d. potvarkiu Nr. MV-13 „Dėl viešo konkurso uždarosios akcinės bendrovės „Pasvalio vandenys“ vadovo pareigoms eiti komisijos sudarymo“ (su visais aktualiais pakeitimais), posėdis įvyko 2020 m. vasario 4 d., kurio rezultatas – komisijos sprendimas – siūlyti Algimantą Mataitį skirti į uždarosios akcinės bendrovės „Pasvalio vandenys“ direktoriaus pareigas (protokolas Nr. APK-3). Viešo konkurso laimėtojas Algimantas Mataitis sutiko eiti laimėtas – uždarosios akcinės bendrovės „Pasvalio vandenys“ direktoriaus – pareigas.

Pasvalio rajono savivaldybės kontroliuojamų uždarųjų akcinių bendrovių vadovų darbo užmokesčio nustatymo tvarkos aprašo, patvirtinto Pasvalio rajono savivaldybės tarybos 2017 m. gruodžio 20 d. sprendimu Nr. T1-268 „Dėl Pasvalio rajono savivaldybės kontroliuojamų uždarųjų akcinių bendrovių vadovų darbo užmokesčio“, 9 punkte nustatyti bendrovių vadovų mėnesinės algos pastoviosios dalies didžiausi leistini koeficientai – UAB „Pasvalio vandenys“ vadovui nustatytas didžiausias leistinas koeficientas 15,0 (pareiginės algos baziniais dydžiais).

**2. Kokios siūlomos naujos teisinio reguliavimo nuostatos ir kokių rezultatų laukiama**

Atsižvelgiant į tai, kas išdėstyta, Administracijos direktoriaus iniciatyva parengtas sprendimo projektas, kuriuo Jums siūloma įvertinti aukščiau nurodytas aplinkybes ir priimti sprendimą.

**3. Skaičiavimai, išlaidų sąmatos, finansavimo šaltiniai** **–** lėšos darbo užmokesčiui.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti** – darbo sutartis, pranešimai SODRAI, juridinių asmenų registro tvarkytojui.

**6. Sprendimo projekto iniciatoriai** – Pasvalio rajono savivaldybės administracijos direktorius.

**7. Sprendimo projekto rengimo metu gauti specialistų vertinimai ir išvados –** negauta.

Skyriaus vedėja Jurgita Karčiauskienė